ລັດອິສລາມ ແລະອີໂບລາ ຈະຢູ່ໃນອັນດັບສູງສຸດຂອງ ກອງປະຊຸມສະມັດຊາໃຫຍ່ ສປຊ ປີນີ້ (ວີດີໂອ) 
ທູດ​ ສຫລ ປະຈຳ​ ສປຊ ກ່າວ​ວ່າ ກອງ​ປະຊຸມ​ປະຈຳ​ປີເຫລົ່າ​ນີ້ ​ນຳ​ເອົາ​ຜູ້ນຳ​ໂລກ ມາ​ປຶ​ກສາ ຫາ​ທາງ​ແກ້​ໄຂ ​ບັນຫາ​ທ້າ​ທາຍ​ຕ່າງໆ ຂອງໂລກ.
ໃນອາທິດນີ້ ບັນດາຜູ້ນຳໂລກຈະໄປພົບປະຫາລືກັນຢູ່ນະຄອນ ນິວຢອກ ທີ່ກອງປະຊຸມປະຈຳປີຂອງສະມັດຊາໃຫຍ່ສະຫະປະ ຊາຊາດ ເປັນທີ່ຄາດກັນວ່າ ເລື້ອງກຸ່ມກໍ່ການຮ້າຍທີ່ເອີ້ນຕົນເອງ ວ່າ ກຸ່ມລັດອິສລາມ ຫລື Islamic State ແລະເລື້ອງຄວາມພະ ຍາຍາມເພື່ອຄວບຄຸມການ ແຜ່ລະບາດຂອງເຊື້ອໄວຣັສ ອີໂບລາ ຈະຄອບງຳການອະພິປາຍຢູ່ໃນກອງປະຊຸມປີນີ້ ອິງຕາມລາຍງານ ຂອງຜູ້ສື່ຂ່າວວີໂອເອ Margaret Besheer ຊຶ່ງດາຣາມີລາຍລະ ອຽດມາສະເໜີທ່ານ ເລຂາທິການໃຫຍ່ສະຫະປະຊາຊາດ ທ່ານ Ban Ki-moon ກ່າວວ່າ ຄວາມຮຸນແຮງຢູ່ໃນ ອີຣັກແລະຊີເຣຍ ທີ່ໄດ້ກາຍມາເປັນບ່ອນລໍ່ລ້ຽງໃຫ້ພວກກຸ່ມຫົວຮຸນແຮງຈັດຕ່າງໆເຕີບໃຫຍ່ ຂະຫຍາຍໂຕ ສຳຄັນທີ່ສຸດກໍຄືກຸ່ມລັດອິສລາມນັ້ນ ແມ່ນຈະຖືກປະຊາຄົມນາໆຊາດຍົກຂຶ້ນ ມາປຶກສາຫາລືກັນ ທ່ານ Ban Ki-moon ກ່າວວ່າ: ຈຸດສຳຄັນຂອງຄວາມພະຍາຍາມທີ່ວ່ານີ້ ຈະແມ່ນກອງປະຊຸມຂອງສະພາຄວາມໝັ້ນຄົງ ທີ່ປະທານາທິບໍດີ Barack Obama ຈະເປັນປະທານ ກ່ຽວກັບການໂຜ່ໂຕຂຶ້ນມາຂອງພວກ ນັກຕໍ່ສູ້ຂອງກຸ່ມກໍ່ການຮ້າຍຕ່າງປະເທດ ທ່ານ Richard Gowan ອາຈານສອນທີ່ມະຫາວິທະຍາໄລ New York ກ່າວວ່າ ກອງປະ ຊຸມຈະສົ່ງຂໍ້ຄວາມທາງການເມືອງທີ່ສຳຄັນອອກໄປ ທ່ານ Gowan ເວົ້າວ່າ: ອີກເລື້ອງນຶ່ງທີ່ຈະຢູ່ໃນອັນດັບສູງສຸດຂອງກອງປະຊຸມຂອງນາໆຊາດຄືກັນ ກໍແມ່ນເລື້ອງ ການຄວບຄຸມການລະບາດຂອງເຊື້ອໄວຣັສ ອີໂບລາ ທີ່ໄດ້ເອົາຊີວິດຜູ້ຄົນໄປແລ້ວ ເກືອບເຄິ່ງນຶ່ງຂອງຈຳນວນທັງໝົດ ປະມານ 5000 ຄົນທີ່ຕິດເຊື້ອໄວຣັສດັ່ງກ່າວ ຢູ່ໃນອາຟຣິກາ ຕາເວັນຕົກນັ້ນ ເລຂາທິການໃຫຍ່ສະຫະປະຊາຊາດ ທ່ານ ພັນກີມູນ ກ່າວວ່າ: ເອກອັກຄະລັດຖະທູດສະຫະລັດ ປະຈຳສະຫະປະຊາຊາດ ທ່ານນາງ Samantha Power ກ່າວວ່າ ກອງປະຊຸມປະຈຳປີ ເຫລົ່ານີ້ ມີເປົ້າໝາຍເພື່ອນຳເອົາບັນດາຜູ້ນຳໂລກ ມາປຶກສາ ຫາລືກັນເພື່ອຫາທາງແກ້ໄຂບັນຫາທ້າທາຍຕ່າງໆ ຕໍ່ໂລກ ທ່ານນາງ Power ເວົ້າວ່າ: ວິກິດການຕ່າງໆຢູ່ໃນອາຟຣິກາ ການຂັດແຍ້ງກັນຢູ່ໃນຢູເຄຣນ ແລະຜົນທີ່ຕິດຕາມມາ ຈາກສົງຄາມ 50 ວັນ ໃນເຂດກາຊາ ທັງໝົດນັ້ນແມ່ນບັນຫາອື່ນໆ ທີ່ພວກຜູ້ນຳໂລກຈະ ຍົກຂຶ້ນມາສົນທະນາກັນ ນອກນັ້ນແລ້ວ ເລຂາທິການໃຫຍ່ສະຫະປະຊາຊາດ ຍັງໄດ້ຮຽກ ກອງປະຊຸມສຸດຍອດ ກ່ຽວກັບການປ່ຽນແປງຂອງດິນຟ້າອາກາດ ເພື່ອຊຸກຍູ້ປະເທດຕ່າງໆ ໃຫ້ທຳຄວາມໝາຍໝັ້ນ ຕໍ່ການຕັດການປ່ອຍແກສເຮືອນແກ້ວ ອອກສູ່ເຂດບັນຍາກາດນັ້ນ ລົງ ອາຈານ Richard Gowan ຈາກມະຫາວິທະຍາໄລນິວຢອກ ຫລື NYU ກ່າວວ່າ ຮອບປີ ທີ່ຜ່ານມານີ້ ແມ່ນໄດ້ເປັນປີທີ່ຫຍຸ້ງຍາກເປັນ ພິເສດ ສຳຫລັບປະຊາຄົມນາໆຊາດ ທ່ານ Gowan ເວົ້າວ່າ: ການທູດສ່ວນນຶ່ງແມ່ນຈະດຳເນີນໄປ ຢູ່ໃນຫ້ອງປະຊຸມໃຫຍ່ຂອງສະມັດຊາໃຫຍ່ ທີ່ຫາກໍໄດ້ ຮັບການຊ່ອມແຊມ ປັບປຸງໃໝ່ ອັນເປັນພາກສ່ວນສຸດທ້າຍຂອງໂຄງການບູລະນະ ສຳນັກ ງານໃຫຍ່ຂອງສະຫະປະຊາຊາດ ມູນຄ່າ 2 200 ລ້ານດອລລ່າ ທີ່ໃຊ້ເວລາປັບປຸງເກືອບ 6 ປີ ຊຶ່ງໄດ້ເຮັດໃຫ້ພື້ນທີ່ບໍລິເວນທັງໝົດຂອງ ສຳນັກງານທີ່ສ້າງຂຶ້ນມາໄດ້ ເກືອບ 70 ປີນັ້ນ ມີຄວາມປອດໄພຂຶ້ນ ແລະປະຫຍັດພະລັງງານຫລາຍຂຶ້ນ